el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el en el el el el el el el el el el el el el el en en el el en el en en el en en el el
Μπορεί αρκετές ομάδες να εντυπωσίασαν και να ξάφνιασαν θετικά τους οπαδούς τους αλλά αυτό δεν ισχύει για πολλές από τις περσινές δυνάμεις του NFL, οι οποίες προσγειώθηκαν άσχημα στην φετινή πραγματικότητα. Αρχικά πρέπει να σταθούμε στο εξωφρενικό αριθμό των Turnovers! Οι 32 ομάδες έκαναν συνολικά 34 INTs, 24 fumbles που προκάλεσαν αλλαγή κατοχής και 4 Safeties! Οι 58 αλλαγές κατοχής αντιστοιχούν σε 1,8 λάθη ανά ομάδα! Ο μέσος όρος αυτός μάλλον θα κολακεύει τους Giants, οι οποίοι είχαν μόνοι τους 6! Τα Interceptions εύκολα δικαιολογούνται. Προκαλούνται κυρίως από ασυνεννοησία μεταξύ των QBs και των Receivers τους, από σπόντες πάνω σε χέρια αμυντικού ή από πολύ αθλητικούς αμυντικούς που απλά έκαναν ένα πολύ καλό play. Κάποια INT κοστίζουν και κάποια άλλα είναι σχετικά ανώδυνα, αναλόγως σε ποιο σημείο του γηπέδου συμβαίνουν. Με τόσους rookies receivers με τόσους καινούργιους προπονητές και άλλα τόσα καινούργια playbooks ήταν σχετικά φυσιολογικό να υπάρχει μία μικρή σύγχυση.
O Rivers τα κάνει θάλασσα στο τέλος. Ο Cushing ισοφαρίζει και οι Texans με ακόμα ένα FG φεύγουν νικητές από το San Diego.
Ποιός είπε ότι μόνο οι Defensive Backs κάνουν INTs;
Και κάπως έτσι, με το turnover Νο6, χάνεται ο αγώνας για τους Giants
Τα fumbles από την άλλη είναι μία άλλη επίπονη ιστορία. Ο αριθμός τους έχει αυξηθεί τα τελευταία χρόνια ως αποτέλεσμα της εξέλιξης του παιχνιδιού. Εκτός από το προφανές, ότι δηλαδή οι ομάδες προπονούνται πάνω στο πως θα προκαλέσουν fumbles, οι αποστάσεις μεταξύ των παικτών είναι ίσως ο σημαντικότερος από τους δύο λόγους. Φανταστείτε να βρίσκεστε στο αμάξι σας και να σας τρακάρει μία νταλίκα στο ξεπαρκάρισμα και τώρα φανταστείτε η ίδια νταλίκα να σας πετύχει στην εθνική μετωπικά. Κάτι ανάλογο συμβαίνει και στο NFL. Η εξέλιξη του παιχνιδιού μέσω των κανονισμών που ευνοούν την πάσα, έχει επιφέρει τεράστιες αλλαγές και στα αμυντικά σχήματα. Πλέον οι άμυνες παίζουν πιο ανοιχτά και οι αμυντικοί δεν μαζεύονται όλοι στο “box” για να μπλοκάρουν το συνηθισμένο running play. Αποτέλεσμα; Περισσότεροι χώροι για τους RBs αλλά και περισσότερα βήματα για τους LBs και τους Safeties που φτάνουν να χτυπούν τον “κουβαλητή” με την τελική τους ταχύτητα. Αυτό φυσικά δεν είναι σε καμία περίπτωση φετινό φαινόμενο. Είναι όμως φυσιολογικό όλοι οι RBs και WRs να μην έχουν συνηθίσει τα χτυπήματα, μιας και στην preseason τα πράγματα είναι πιο ήρεμα.
Δεν πειράζει Tom, συμβαίνει και στους καλύτερους…
Ο M.Vick πασάρει προς τα πίσω. Σ’ αυτήν την περίπτωση δεν υπάρχει incompetion και η μπάλα είναι ζωντανή για το TD
Δε μπορούσε να λείπει και ο κ.fumble των Patriots, Steven Ridley
Ο Tyrann Mathieu ξέρει να προκαλεί ΤΟs. Καταπληκτικό ντεμπούτο!
Τα Safeties είναι μία άλλη ιστορία. Κάθε Safety επιβραβεύει την άμυνα. Είτε την άμεση παρέμβαση είτε απλά την πίεση της που οδηγεί σε λάθος. Από τα 4 safeties που είχαμε σε αυτή την αγωνιστική τα τρία επιβεβαιώνουν τον κανόνα και ενώ το 4ο επιβεβαιώνει πως κάποιοι παίκτες έχουν άχυρα στο κεφάλι τους:
Ο Darius Reynaud μπαινοβγαίνει στην endzone της ομάδας του. Άπαξ και βγεις το touchback γίνεται safety!
Ο Freeman γλιτώνει ένα TD κλοτσώντας την μπάλα πίσω από την endzone για safety.
Εκτός από τα άμεσα Turnovers υπάρχουν και τα έμμεσα τα οποία, ευτυχώς για μερικούς, δεν τα καταγράφει η στατιστική. Αναφέρομαι προφανώς στα ηλίθια flags που δέχονται αρκετοί παίκτες οι οποίοι δεν έχουν μάθει ακόμα τους κανόνες πάνω στο επάγγελμα που τους αμείβει με εκατομμύρια δολάρια. Ο DL Suh των Lions είναι γνωστή περίπτωση. Παρά τις επανειλημμένες τιμωρίες που έχει δεχθεί είπε να ξαναπάρει ρεπό λόγω πιθανής τιμωρίας στην προσπάθεια του να κόψει τους συνδέσμους στο γόνατο του αντιπάλου του, κάνοντας tackle από πίσω.
Ο Suh σημαδεύει γόνατα!
O LB Lavonte David των Buccaneers με ένα αψυχολόγητο tackle εκτός γηπέδου δίνει 15 εύκολες γιάρδες στους Jets, οι οποίοι καταφέρνουν σε σχεδόν νεκρό χρόνο να κερδίσουν το παιχνίδι με ένα FG
O Lavonte David δεν ξέρει που είναι η πλάγια γραμμή.
Ο OLB των Packers, Clay Matthews φαίνεται ότι είχε τάξει ένα “καλό” tackle στον παίκτη που απέκλεισε την ομάδα που στα περσινά playoffs, Colin Kaepernick. Όταν βεβαιώθηκε ότι ο νεαρός QB είχα βγει εκτός γηπέδου έκανε το παρακάτω μαρκάρισμα, μετατρέποντας ένα 4th down και ένα πιθανό FG σε ένα 1st down που οδήγησε σε TD για τους 49ers.
Επειδή όμως δε θέλω να αρχίσουμε τη σεζόν τόσο απαισιόδοξα:
“Μα ο προπονητής μου είπε να τους πάρω τα σώβρακα…”
Προς όλους τους απογοητευμένους (αναφέρομαι κυρίως στους φιλάθλους των Steelers), θα γυρίσει ο τροχός!
Previous Post Ανασκόπηση 1ης Εβδομάδας: Το κυρίως μενού
Next Post 1η Εβδομάδα - MNF - Eagles στους Redskins και Texans στους Chargers
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.